Oppi-Plaas Accomodation - Resensies
Coenraad S - Jul 2018
Beste verrassing ooit!
Hierdie bepreking het begin as "enige plek iewers tussen KZN en die Suid-Kaap" en geeindig as die beste verrassing en bespreking ooit. Alhoewel ons net een nag oorgebly het, kon mens definitief die idee van 'n plaasvakansie in die Oos-Kaapse platteland kry. Die geriewe was uitstekend en die gasvryheid die beste ooit.
Estha se Terugvoer
Baie dankie vir die baie positiewe terugvoer. Dit was net 'n plesier om gaste soos julle hier te ontvang. Ons hoop volgende keer is dit meer as een nag.
Groete vir die res van jul gesin.
Ferdi B - Dec 2017
Netjies en skoon, gasvry en rustig.
Maklik bereikbaar, ons het ons verblyf baie geniet en tuis gevoel. Sal beslis weer besoek aflê.
Dankie vir die terugvoer Ferdi. Geniet jul vakansie verder.
David en Estha Marais
Theuns V - Nov 2017
Baie funksioneel met goeie ligging.
Lekker geslaap. Slegs een aand.
Baie dankie Theuns, dit was 'n plesier om jul hier te ontvang. Hoop ons sien julle binnekort weer.
Gerieflike verblyf op die plaas naby Lesotho - veilige, gerieflike verblyf ideaal vir die besigheidspersoon, of gesin wat wil ontspan!
Gerieflike, netjiese, skoon gerestoureerde plaashuis, in 'n baie mooi omgewing, waar jy kan rus en ontspan, maar ook naby aan alles is as jy sake in Aliwal-Noord, Lady Grey, Sterkspruit omgewing moet doen. Heerlike binnebraai, en ten volle toegeruste kombuis met alles wat jy nodig het. Skoon vars plaaslug, mooi uitsig. As 'n werkende plaas is daar ook 'n paar goed wat die stadsjapie kan leer, en met die eienaars wat graag wys en deel, kan dit 'n hele lewenservaring wees vir gesinne wat nog nie vantevore op 'n plaas oorgebly het nie.
Dit was net een groot plesier om julle hier te ontvang en nuwe vriende te maak. Ons het julle kuier en geselskap baie geniet. Hoop om julle gou weer hier te kan ontvang, of dalk vir julle te kom kuier in julle pragtige omgewing.
Groete vir Derick en Sorika
Joop B - Dec 2016
Lieflike omgewing om in te slaap. Esta se plekke is tops wat netheid en geriewe betref. Ons is met ope arms verwelkom. Kan die vars plaaslug en gasvryheid aanbeveel.
Oppi-Plaas het aan al ons verwagtinge voldoen. Probeer dit gerus.!
Dit was net een groot plesier om jul hier te ontvang. Dankie vir die mooi kompliment. Ons het te min tyd gehad vir kuier, maar hoop om hul in die toekoms gou weer hier te sien. Geniet die res van jul vakansie en veilig ry huistoe. Voorspoed vir 2017!!!!
Les T - Oct 2016
Estha and Dave are excellent hosts, we phoned ahead and they even went shopping for us because we were on bikes and couldn't carry our groceries.
Goeie more Les,
Dit was vir ons 'n groot plesier om julle hier te ontvang. Ek hoop dat ons julle en die res van jul groep gou weer hier sal sien. Dis wonderlik om sulke gaste te ontvang en te ontmoet.
150% vir gasvryheid en omgee.
Die gasheer en gasvrou het uit hulle pad gegaan om die verblyf en ete aangenaam te maak.
Ernie L - Dec 2015
'n Paar dae op die plaas is al wat hierdie stadsjapies nodig gehad het om weer behoorlik mens te word!
Die volledig toegeruste plaashuis verseker dat mens lekker kan slaap en kosmaak. Vir ons was die gebrek aan 'n TV eintlik 'n welkome pluspunt. Die plaas met sy skape en melkery is net die ding vir stadskinders wat nog altyd wou weet waar kom wol, vleis, melk en kaas vandaan! As jy dalk iets vergeet het en regtig moet dorp toe vir inkopies, is Lady Grey net 20 km ver. Die eienaar en sy vrou was besonder gasvry en vriendelik. Die klein ekstras (bababed, opblaasswembadjie en sak hout) het ons sommer baie tuis laat voel. Hier by Oppiplaas kan 'n mens ...
Die volledig toegeruste plaashuis verseker dat mens lekker kan slaap en kosmaak. Vir ons was die gebrek aan 'n TV eintlik 'n welkome pluspunt. Die plaas met sy skape en melkery is net die ding vir stadskinders wat nog altyd wou weet waar kom wol, vleis, melk en kaas vandaan! As jy dalk iets vergeet het en regtig moet dorp toe vir inkopies, is Lady Grey net 20 km ver. Die eienaar en sy vrou was besonder gasvry en vriendelik. Die klein ekstras (bababed, opblaasswembadjie en sak hout) het ons sommer baie tuis laat voel. Hier by Oppiplaas kan 'n mens werklik die stadsgejaag afskud, jou kop skoon kry en vars lug inkry. Dit was 'n voorreg om saans met die lammers se geblêr aan die slaap te raak of tot laatnag nog die helder sterre en melkweg te bewonder.
Dankie Ernie, Marilize en Dian, dit was net 'n plesier om julle hier te ontvang en te leer ken. Hoop om julle gou weer te sien vir 'n lekker plaaskuier.
David , Estha en kinders.
Gaste wat na Oppi-Plaas Accomodation gekyk het, het ook belangstelling getoon in die volgende lekke plekke:
Brakfontein Farm, Lady Grey, 9755, Oos-Kaap